paragraph_text: ICO Crossminton Croatian Open je najjači i najdugovječniji hrvatski crossminton turnir. Glavni sponzor turnira je Speedminton GmbH iz Njemačke pa tako turnir službeno nosi naziv Speedminton® Croatian Open, odnosno Crossminton Croatian Open powered by Speedminton® ovisno o izvoru. Tijekom povijesti održavao se na više lokacija u Hrvatskoj. Turnir je stariji nego njegova krovna organizacija ISBO/ICO. Krovna organizacija za crossminton osnovana 2011. kao ISBO pomijenila je krajem 2015. ime u ICO što je posljedično utjecalo i na naziv turnira.